Dormeyê Zîndanê Sinaa yê taxa Xiwêranî yê Hesekê de operasyon dewam keno. Hêzanê Antî-Terorî (HAT) serê sibayî kişta zîndanî de taxa Zihûrî de operasyonê cigêrayîşî yo hîra da destpêkerdene.
Cergê ke hêrişê vera zîndanî ra dima remayî xo taxa Zihûrî de nimnenê. QSD û Hêzanê Asayîşê Zereyî taxe de operasyonêko hîra da destpêkerdene. 3 rojan ra dima dormeyê Zîndanê Sinaa de çember ame tengkerdene û kişta zîndanî de taxan de operasyon dîya destpêkerdene.
Hêzanê Asayîşê Teberî û QSDyî vizêr xeylêk blokê zîndanî girewtî binê kontrolî û 23 kesê ke DAÎŞî rehîn kerdbî azad kerdî.
